recursal/SuperWikiNEXT-32B huggingface dataset:
**Vestfold fylkesbibliotek** er et kompetanse- og utviklingssenter for bibliotekene i Vestfold. Fylkesbiblioteket arrangerer den nasjonale konferansen Ung3.0 Ungdom og medieliv i samarbeid med Buskerud fylkeskommune, lokale arrangementer og prosjekter som Litteraturuka i Vestfold. Fylkesbiblioteket er en virksomhet under kulturavdelingen i Vestfold fylkeskommune, ved siden av Kulturarv og Kultur og folkehelse, idrett og friluftsliv. Strategisk kulturplan for Vestfold er fylkesbibliotekets måldokument. 

Fra 2009 har Fylkesbiblioteket i Vestfold overtatt ansvaret for Litteraturuka med arrangementer over hele Vestfold.

Vestfold fylkesbibliotek arbeider med:

* å utvikle bibliotekenes arbeid for barn og unge, for eksempel å stimulere til leselyst
* å utvikle gode samarbeidsløsninger mellom bibliotekene
* tiltak som kan synliggjøre bibliotekene i regionen
* nettbasert kulturformidling
* utvikling av bibliotekene i Vestfold gjennom kurs, møter og studieturer

Vestfold fylkesbibliotek hadde i 2011 seks ansatte.

Referanser
----------

1. ↑  Ung3.0 Ungdom og medieliv
2. ↑  «Kulturarv». Arkivert fra originalen 23. februar 2017. Besøkt 11. april 2019.

Eksterne lenker
---------------

* Vestfold fylkesbiblioteks nettside

|  |  |
| --- | --- |
| Oppslagsverk/autoritetsdata | VIAF
 |
**Jordfarger** er pigmenter utvunnet av stein- eller jordforekomster. Noen blir tørket og malt til jevn finhet og brukt direkte, andre kokes eller brennes for å oppnå fargen en vil ha. De mest kjente er *oker* i forskjellige sjatteringer mellom gult og orange/rødt (brent leire med varierende innhold av jernoksid),*Terra de Siena* (jord fra nær byen Siena i Italia som fås både brent(mørk rødbrun) og rå(lysere mørkbrun, rødskjær), *Umbra*, (som også var italiensk jord) brent(brun) og rå(brun) – og *Grønn jord* som er nettopp det. Flere og sjeldnere varianter finnes også, eksempelvis *grønn umbra.*

Jordfarger blir brukt som kunstnerfarger til oljemaling, akrylmaling eller akvarellmaling. De brukes også som pigment for innvendig og utvendig maling av hus, med linolje, alkydolje, klister eller kalk som bindemiddel. Jordfarger med jernoksid som hovedbestanddel er lysekte og egner seg derfor godt til utendørs maling. De vanligste jordfargene til husmaling var gule og røde pigmenter med stort innhold av jernoksider, markedsført som mørk, lys eller gul oker, engelsk rødt, dodenkop og falurødt (importert fra Sverige). Mange av jordfargene blir også brukt som brekkfarger ved maling av spesielt hvite husfasader.

Røde jernoksidpigmenter ble fra 1737 til 1815 (med avbrudd) levert som biprodukt fra produksjonen av alun ved Alunverket i Grønlia ved Christiania.

Alle farger og sjatteringer kan i dag fremstilles kunstig, men blir i så fall ofte markedsført med tradisjonelt navn.
**Peugeot 604** er en pininfarinadesignet modell av Peugeot, basert på den tidligere utgitte Peugeot 504. Modellen virket som en oppgradering snarere enn en reell, ny modell. Den ble utstyrt med den helt nye 2,7 V6 PRV-motoren på 145 hk og solgte i 153 252 eksemplarer over en 10-årsperiode, men det var likevel et skuffende antall for PSA-konsernet - de hadde regnet med minst det dobbelte.[] Kommersielt sett var bilen en fiasko, og et tapsprosjekt for fabrikken.

Bilen var basert på 504-modellen og brukte mange deler fra denne: blant annet torpedovegg, deler av gulvplater samt dører. Bilen ble presentert av Peugeot for første gang på bilutstillingen i Genève i 1975. 604 kunne også fåes med en 2,3 liter 4-sylindret turbodiesel, men den var altfor liten for denne bilen og var ingen suksess. Bensinmotoren ble oppgradert til en 2,8 liter med direkte innsprøytning i 1984 (GTI), og produksjonen opphørte i 1985.

Motorer
-------

| Modell | Konfigurasjon | Slagvolum | Effekt / omdr. | Moment / omdr. | 0-100 km/t | Toppfart |
| --- | --- | --- | --- | --- | --- | --- |
| Bensinmotorer |
| SL | V6 | 2,7 L (2664 cm³) | 101 kW (137 hk) / 5750 | 206 Nm / 3500 | 12,0 sek. | 175 km/t |
| Ti | 107 kW (146 hk) / 5500 | 215 Nm / 3750 | ? sek. | ? km/t |
| Dieselmotorer |
| GTD | 4 sylindere i rekke | 2,5 L (2498 cm³) | 71 kW (97 hk) / 4150 | 206 Nm/ 2000 | ? sek. | ? km/t |
| GTi | 2,8 L (2849 cm³) | 115 kW (156 hk) / 5750 | 234 Nm/ 3000 | ? sek. | ? km/t |
|

Komfort – Livet om bord
-----------------------

Interiøret i en Peugeot 604 TI 1979
Størrelsen på Peugeot 604 gjorde den til en behagelig bil inni. Kjørestillingen var komfortabel, baksetene var lett tilgjengelig og benplassen god.

Bilder
------

Klikk på bildene for å se dem i stort format.

* Peugeot 604 Panton StreetPeugeot 604 Panton Street

Eksterne lenker
---------------

* (en) Peugeot 604 – kategori av bilder, video eller lyd på Commons Rediger på Wikidata

| * v
* d
* r
« forrige — Peugeot, et merke i PSA-gruppen, fra 1940- til 1970-tallet neste » |
| --- |
| **Type** | 1940-tallet | 1950-tallet | 1960-tallet | 1970-tallet |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Supermini |  |  |  |  | 104 |
| Liten familiebil | 202 |  | 202 | 203 |  | 204 |  | 305 |
|  |  |  | 304 |
| Stor familiebil | 402 |  |  | 403 |  |  |
|  |  | 404 |  |
|  |  |  | 504 |
| Luksussedan |  |  |  |  | 604 |
**Lars Dahl Elstrup** (født 24. mars 1963 i Råby) er en tidligere dansk fotballspiller som spilte for flere danske klubber i tillegg til proffspill i nederlandske Feyenoord og engelske Luton Town. Han fikk 34 kamper og skåret 13 mål for Danmark, og var også en del av det danske laget som vant EM i fotball 1992.

Klubbkarriere
-------------

Elstrup seniordebuterte for sin lokale klubb Randers Freja i 1981, og i de neste fem sesongene ble han klubbens toppskårer i lavere divisjoner før han foran 1986-sesongen meldte overgang til eliteserieklubben Brøndby IF. Her spilte han kun syv kamper og skåret to mål før han flyttet til Nederland for proffspill i Feyenoord Rotterdam. Her spilte han i to sesonger, men skårte bare ni mål.

I 1988 flyttet han tilbake til Danmark og meldte overgang til Odense Boldklub. I sin første sesong for klubben spilte han 16 kamper og skårte 14 mål, noe som førte til at han ble kalt opp til det danske landslaget av Sepp Piontek. I 1989-sesongen spilte han bare tolv kamper før han forsøkte seg med proffspill igjen, men denne gang hos den engelsek førstedivisjonsklubben Luton Town. Elstrup signerte for Luton Town den 21. august 1989 for £850 000, noe som var og fortsatt er, overgangsrekord for klubben.

Etter to sesonger hos Luton, hvor han spilte 60 kamper og skårte 19 mål, vendte han tilbake til Danmark og Odense BK. Fra 1991 til 1993 spilte han 44 kamper og skårte 24 mål, før han noe overraskende la opp karrieren som fotballspiller og trakk seg tilbake fra offentligheten.

Landslagskarriere
-----------------

Elstrup landslagsdebuterte i august 1988 mot Sverige i Stockholm, og Danmark vant 2-1 ved at Elstrup skårte begge målene før han ble byttet ut. Hans mest berømte landslagsmål skårte han i kampen mot Frankrike den 17. juni 1992 under EM-sluttspillet i Sverige. Elstrups mål som førte til 2-1 fordel Danmark gjorde at Danmark gikk videre til semifinalen, for så å vinne hele turneringen. Totalt spilte Elstrup 34 kamper og skåret 13 mål for det danske landslaget i perioden 1988 til han la opp i 1993.

Referanser
----------

1. ↑  «Luton Town all time records». Soccerbase. Besøkt 23. november 2009.

Eksterne lenker
---------------

* (en) Lars Elstrup – UEFA Rediger på Wikidata

* (en) Lars Elstrup – Transfermarkt Rediger på Wikidata

* (en) Lars Elstrup – national-football-teams.com Rediger på Wikidata

* (en) Lars Elstrup – WorldFootball.net Rediger på Wikidata

* (en) Lars Elstrup – EU-Football.info Rediger på Wikidata

* (da) Lars Elstrup – Dansk Boldspil-Union Rediger på Wikidata

| * v
* d
* r
Danmarks tropp – EM i fotball 1992 Vinnere (1. tittel) |
| --- |
| 
* 1 Schmeichel
* 2 Sivebæk
* 3 K. Nielsen
* 4 Olsen (k)
* 5 Andersen
* 6 Christofte
* 7 Jensen
* 8 Mølby
* 9 Povlsen
* 10 Elstrup
* 11 Laudrup
* 12 Piechnik
* 13 Larsen
* 14 Frank
* 15 Christensen Arensøe
* 16 Krogh
* 17 Christiansen
* 18 Vilfort
* 19 P. Nielsen
* 20 Bruun
* Landslagstrener: R.M. Nielsen

 | Flagget til Danmark |

Portal: Danmark

|  |  |
| --- | --- |
| Oppslagsverk/autoritetsdata | Prabook
 |
*Gjertrudsfuglen* er et gammelt norsk navn på svartspett. Navnet stammer fra et utbredt legendeeventyr med samme navn.
Illustrasjon av Theodor Kittelsen til folkeventyret «Gjertrudsfuglen»
**Gjertrudsfuglen**, også kalt **Gjertrudfuglen**, er et katolsk legendeeventyr og et gammelt norsk navn på hakkespettarten svartspett (*Dryocopus martius*). Eventyret er med i Asbjørnsen og Moes samling av *Norske Folkeeventyr* som første gang ble utgitt i perioden 1841-1844. Av i alt 22 kjente legendeeventyr i Norge er *Gjertrudsfuglen* det mest utbredte. Eventyret skal være kjent i 39 varianter.

Det korte eventyret *Gjertrudsfuglen og Vårherre* forteller om Vårherre Jesus og St. Peter som vandrer på jorda og ber ei bakstekone om å få smake på ei lefse. Kona, som heter Gjertrud, er så gjerrig at hun på tre forsøk ikke klarer å lage liten nok lefse til de sultne tiggerne, og de får derfor ingenting. Som straff omskaper Vårherre kona til gjertrudsfuglen som straks flyr opp gjennom skorsteinspipa. Fuglen kan siden sees med sotsvart kropp og rød lue der den hakker etter mat mellom bark og ved og piper tørst mot regnværet.

Moralen (det belærende budskapet) i fortellingen er hvor dårlig det kan gå med den som er gjerrig, egoistisk og ikke hjelper andre. Eventyret forklarer samtidig hvorfor svartspetten er som den er. Ifølge folketroen kunne gjertrudsfuglen varsle regn og lokke folk så langt inn i skogen at de gikk seg vill.

I 1984 lagde Anna Tystad Aronsen tegnefilmen *Gjertrudsfuglen* som ble vist i NRK Fjernsynet julaften samme år.

Se også
-------

* Gjertrudsmesse, gammel merkedag 17. mars til minne om Gjertrud av Nivelles

Referanser
----------

1. ↑  Eventyr for alle: *Gjertrudsfuglen*
2. ↑  Kostveit, Åsta Østmoe (1932-) (2000). *Fuglen i folkekulturen*. [Oslo]: Landbruksforl. s. 27–28. ISBN 8252925065.
3. ↑  «Animasjonsfilmen *Gjertrudsfuglen*». Arkivert fra originalen 24. september 2020. Besøkt 24. juli 2021.

Eksterne lenker
---------------

|  |  |
| --- | --- |
| Wikisource | Norske Folkeeventyr (1843-44)/Gjertrudsfuglen – originaltekst fra Wikikilden |

* Asbjørnsen, P. Chr. (Peter Christen) (1812-1885) og Moe, Jørgen (1932). «Gjertrudsfuglen». *Folke og huldreeventyr: norske kunstneres billedutgave. 2*. Oslo: Gyldendal. s. 30. CS1-vedlikehold: Flere navn: forfatterliste (link)
**Jesu Kristi Kirke av Siste Dagers Hellige i Kambodsja** sin historie begynner på 1970- og 1980-tallet, da kambodsjanere flyktet fra Khmer rouge-regimet og amerikansk bombing, i forbindelse med Vietnamkrigen, til Thailand og andre land. Det var blant disse flyktningbefolkningene, at mormonerne først begynte å drive misjonsvirksomhet. Flere amerikanske kristne grupper valgte å drive misjonsvirksomhet i flyktningleirene, og å bli sponsorer for flyktningene, slik at de kunne få opphold i USA, deriblant Utah, hvor det i 2003 bodde 1300 kambodsjanere. Ettersom situasjonen i landet stabiliserte seg, begynte man å gjøre seg klar til å sende misjonærer i Kambodsja i 1993. 4. mars 1994 ble Jesu Kristi Kirke av Siste Dagers Hellige anerkjent som eget trossamfunn i Kambodsja, og de første velferds-misjonærene ankom Phnom Penh 23. mars fra Bangalore, 8. august ankom fire misjonærer som snakket khmer for å drive aktiv evangelisering for kirken. I mai 1996, besøkte mormonernes profet Gordon B. Hinckley Kambodsja.

Mormonernes tempel i Hongkong.
Foreløpig er det ikke noe eget tempel i Kambodsja; det nærmeste ligger i Hongkong. Mormonerne har et misjonssenter i Phnom Penh. Kambodsja har 22 mormonermenigheter og kirken oppgir at det i 2008 var 8188 mormonere i landet. Misjonsvirksomhet er lovlig i Kambodsja, men misjonærer har, siden 2003, ikke lov til å oppsøke folks hjem eller bruke høytalere for å spre sitt budskap. At man ikke har lov til å oppsøke folket for å spre sitt religiøse budskap kan være siktet spesielt mot grupper som mormonerne eller Jehovas vitner, uten at Kambodsjas departement for kulter og religion har gitt eksempler på oppførsel som har ført til dette forbudet. Religiøse organisasjoner som driver bistand, har ikke lov til å diskriminere blant mottagere av bistand, basert på religion.

Referanser
----------

1. ↑  Karyn Hsiao (9. august 2003). «In Utah's Cambodian community, Eastern and Western beliefs enmesh». South East Asia Action Resource Center. Arkivert fra originalen 27. november 2008. Besøkt 14. desember 2008.
2. 1 2  «Country Profiles: Cambodia». www.lds.org. 2008. Arkivert fra originalen 16. desember 2008. Besøkt 14. desember 2008.
3. ↑  «Cambodia». Global Mormonism Project. Arkivert fra originalen 23. september 2016. Besøkt 14. desember 2008.
4. ↑  «Mormon Missions». AboutMormonism.com. Besøkt 14. desember 2008.
5. ↑  Bureau of Democracy, Human Rights, and Labor (14. september 2007). «Cambodia. International Religious Freedom Report 2007». Besøkt 14. desember 2008. CS1-vedlikehold: Flere navn: forfatterliste (link)
6. ↑  Porter Barron og Kuch Naren (8. mars 2003). «Spread The Word. A New Directive Seeks to Curtail Evangelism in Cambodia». The Cambodia Daily. Arkivert fra originalen 20. juli 2008. Besøkt 14. desember 2008.
Denne artikkelen omhandler bedriften.  For romteleskopet, se Transiting Exoplanet Survey Satellite.
**TESS** er en norsk handels- og tjenestebedrift fokusert på slanger, slangetilbehør og ledningsteknikk samt forsyningstjenester innen drifts- og vedlikeholdsprodukter for profesjonell bruk. Bedriften ble stiftet i Drammen i 1968 av Erik Jølberg og Olav Nygaard. Bedriften ledes fortsatt av Erik Jølberg, i eierskap av Stiftelsen Erik Jølberg. TESS ble omgjort til ett konsern høsten 2016, med Jølberg som eneeier. Ekspansjonen startet blant annet med servicesentre i Stavanger og Bergen. I dag har TESS 130 servicesentre i de fleste norske fylker. I tillegg er TESS lokalisert i Danmark, Skottland, USA, Singapore, Spania og Brasil. TESS har[*når?*] 1 200 ansatte med en årsomsetning på 3,6 milliarder norske kroner.

TESS kjennetegnes som totalleverandør av slanger, tilbehør og drifts- og vedlikeholdsprodukter med egne butikker og kundeveiledere.

TESS implementerer forsyningstjenester/tredjepartslogistikk, og har etablert en rekke bemannede og ubemannede løsninger på kundenes lokasjoner. TESS har et fokus på segmentene olje & gass, havbruk, offentlig, entreprenør og industri. og ofte etablert seg ved de største kundenes. TESS opptrer i markedsområder som vareproduserende industri, havbruk, anleggsentreprenører, maritim, transport, tekniske tjenesteytere og offentlig sektor.

I 2008 startet leveransene av subsea-navlestrengskabler som produseres av TESS Subsea as i Lier utenfor Drammen. I Lier finnes også bedriftens spesialavdeling for produksjon av stålslanger, spesialløsninger og lange serier. TESS var initiativtaker til det frie bransjesamarbeidet «Subsea Valley» på vestsiden av Oslofjorden.. Og i 2015 var de med å starte opp organisasjonen «Water Valley».[]

Referanser
----------

1. ↑  «TESS satser på skruer og bolter»[*død lenke*] *Ingeniørnytt*, 2. desember 2010
2. ↑  «40 år med vekst»[*død lenke*] *Drammens Tidende*, 2. september 2008
3. ↑  «Tess kjøper seg inn i Brasil» Arkivert 16. januar 2011 hos Wayback Machine. Offshore.no, 14. januar 2011
4. ↑  «Tess får millionkontrakt» *Drammens Tidende*, 1. desember 2009
5. ↑  «TESS fikk storordre fra FMC» *Drammens Tidende*, 21. desember 2009
6. ↑  «Masse folk på Subsea Valley» *Drammens Tidende*, 10. juni 2010
7. ↑  Subsea Valley

Eksterne lenker
---------------

* Offisielt nettsted
**Stella Polaris** er en norsk friteatergruppe som ble dannet i 1985 av Per Spildra Borg og Merete Klingen. Stella Polaris arbeider med opplevelsesteater bygd på gjøgling, historiefortelling og omreisende forestillinger med elementer fra middelalderens karnevalistiske opptog. Stella Polaris har opptrådt på en rekke festivaler og arrangementer, blant annet OL på Lillehammer, 1000 års feiringen i Oslo og Spellemannprisen 2002.

Stella Polaris har siden 2013 hatt base i Sandefjord, der de etter avtale med kommunen disponerer og drifter Varden grendehus som et kunstnerisk aktivitetshus for barn og unge.

I 2003 ble Per Spildra Borg tildelt Hans Christian Ostrøs minnepris for teaterets arbeid som brobygger mellom kulturer.

Referanser
----------

1. 1 2  «Gjøglerlivet satt på pause». *www.tenksandefjord.no* **(norsk)**. 6. mai 2020. Besøkt 8. desember 2021. «I Koronaens tid gir uttrykket «still going strong» feil bilde av en hvilken som helst kulturaktør, men 35 år gamle Stella Polaris er fortsatt i rampelyset. Ekte- og gjøglerparet har til tider mistet troen både på seg selv, prosjektet og hverandre, men det har alltid vært en ild der.»
2. ↑  «Får hederspris». *NRK*. 13. november 2003. Besøkt 8. desember 2021. «Teatermannen Per Spildra Borg er tildelt Hans Christian Ostrøs minnepris for 2003.»

Eksterne lenker
---------------

* Stella Polaris' nettsider
**Covered call** er en opsjonstrategi som ved å utstede calls på de aksjene man har, dekker (cover)-posisjonen sin. Utøves opsjonen møter man kravet om å overlevere de aksjene man allerede har.

Utstedelse av en American call gir rett på opsjonspremie, og da man allerede eier det underliggende verdipapir, slipper man å kjøpe det dyrt i markedet ved en eventuell innløsning av opsjonen, altså en covered call-strategi.

Ved å bruke en covered call-strategi begrenser du din egen mulighet for avkastning i bytte mot at du får utbetalt opsjonspremien med en gang. Flere investorer benytter seg av denne strategien for å skape avkastning uten at aksjene trenger å øke i verdi. 

**Risikoen forbundet med en covered call opsjonstrategi** er at du utsteder flere call-opsjoner enn antall aksjer du har. Dette kalles en naked call og kan føre til ubegrensede tap for utstederen

Referanser
----------

1. ↑  Admin (28. august 2019). «Opsjoner, Hva er opsjoner? Guide til Opsjonsmarkedet». *Personligfinans.no*. Arkivert fra originalen 9. august 2020. Besøkt 3. oktober 2019.
**Den rutenske gresk-katolske kirke** (eller *rutensk-katolske kirke*) er én av den katolske kirkens 23 særkirker. Kirken følger den bysantinske ritus og bruker kirkeslavisk og ukrainsk som liturgisk språk, men anerkjenner paven som religiøst overhode. Den rutenske gresk-katolske kirke har omtrent 650 000 tilhengere, hovedsakelig i Ukraina, Tsjekkia og USA. Bare ca. 0,8 % av den ukrainske befolkningen er rutensk-katolsk, og kirken er dermed betydelig mindre enn både den russisk- og ukrainsk-ortodokse kirke (til sammen 65 %), den ukrainsk-katolske (8 %) og den romersk-katolske kirke (2 %).

Navnet er avledet av den noe uskarpe betegnelsen *rutensk* for rusinere eller andre østslaviske folk i Karpatregionen. *Gresk*-katolsk betegner kirkens bysantinske ritus.

Struktur
--------

Den rutensk-katolske kirke er organisert i fem eparkier (bispedømmer), hvorav ett er et erkeeparki (kursivert i listen). I tillegg kommer et eksarkat (mindre skrifttype i listen).

* **Kirkeprovinsen Pittsburgh**
	+ *Pittsburgh erkeeparki*   USAs flagg
	+ Parma eparki   USAs flagg
	+ Passaic eparki   USAs flagg
	+ Phoenix eparki   USAs flagg
* **Immediat (direkte underlagt paven)**
	+ Mukatsjeve eparki   Ukrainas flagg
	+ eksarkatet Den tsjekkiske republikk   Tsjekkias flagg

Historie
--------

Den rutenske gresk-katolske kirke ble grunnlagt i Uzjhorod i 1646, da 65 ortodokse prester inngikk en union med den katolske kirke. I løpet av hundre år var Øst-Karpatene (dvs. Karpato-Ukraina og dagens østlige Slovakia og nordøstlige Ungarn) fullstendig omvendt til katolisismen. I begynnelsen sognet de rutensk-katolske menighetene til Eger bispedømme, men paven opprettet i 1771 Mukatsjeve eparki som et eget rutensk-katolsk bispedømme.

Etter andre verdenskrig ble den rutensk-katolske kirken forbudt av de sovjetiske myndighetene og tvangsforent med den russisk-ortodokse kirke. Den rutensk-katolske kirken Kirken ble av eksilrumenere bragt til USA, der Pittsburgh eparki hadde blitt opprettet i 1924. Dette ble opphøyet til erkeeparki i 1963 samtidig med opprettelsen av Passaic eparki. Flere amerikanske eparkier fulgte i 1969 og 1981. I Ukraina fortsatte kirken sin aktivitet i undergrunnen frem til kommunismens fall, slik at pave Johannes Paul II kunne gjenopprette Mukatsjeve eparki i 1991.

Prešov eparki, som hadde omfattet rutensk-katolikkene i Tsjekkoslovakia, løste seg fra den rutensk-katolske moderkirken i 1996 for å danne den slovakiske gresk-katolske kirke. Den tsjekkiske delen av eparkiet ønsket imidlertid å forbli ved den rutensk-katolske kirke, og ble derfor samtidig utskilt som et eget eksarkat. Også eksarkatet Miskolc i Ungarn var opprinnelig rutensk-katolsk, men regnes nå til den ungarske gresk-katolske kirke.

Eksterne lenker
---------------

* Erkeeparkiets hjemmeside
* «Giga-Catholic Information» om den rutensk-katolske kirkens hierarki

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |
**Johan Arnesøn Nystrøm** (født 1938) er vektløfter og driver et massasjesentrum i lokalene til Nidarø Treningssenter. Johan A. Nystrøm er tidligere arkitekt og forfatter av boken *Bare lænt... eller?*. 

Nystrøm sluttet tidlig med vektløfting og ble etterhvert keeper[*klargjør*] på høyt nivå.[*klargjør*] I pensjonistalder gjorde han comeback som vektløfter. 14. august 2010 satte han norsk rekord i klasse M8 (70-74 år) og vektklassen -85 kg med støt på 82 kg og sammenlagt 144 kg. (Rykket 62 kg på dette stevnet). Han løftet for Trondheim Atletklubb.

Bibliografi
-----------

Han ga ut boken *Bare lænt... eller? (men sånn va det)* i 2004 hvor han skriver om sin oppvekst under og etter Den andre verdenskrig. I 2020 var han medforfatter på *Ingen nåde, eller Den siste terskel*.

* Nystrøm, Johan A. (2004). *Bare lænt -eller? (men sånn va det) – minner fra en barndom i krigstid - etterkrigstid, og som "kveisat" tenåring 1938-58*. Trondheim: Imperfektum J.N. ISBN 8230302480.
* Almaas, Torkild; Nystrøm, Johan (2020). *Ingen nåde, eller Den siste terskel – med Gestapo og Rinnan i hælene*. TOJO forlag. ISBN 9788269226904.

Referanser
----------

1. ↑  «Norske rekorder for veteran\_.xlsx». *vektlofting.klubb.nif.no*. Arkivert fra originalen 12. desember 2017. Besøkt 11. desember 2017.
**Hydro Polymers** var et Norsk heleid et kjemisk industriselskap.

Hydro Polymers var en del av Norsk Hydro. I 2007 ble de solgt til INEOS og byttet de navn til Kerling ASA. LO-forbundet var kritisk til at den norske stat solgte seg ut til utenlandske eiere. Styret i Norsk Hydro vedtok å selge Kerling ASA med fem mot fire stemmer. Hydro Polymers virksomhet gjaldt flytende petroleumsgass(Våtgass) fra Nordsjøen som er råstoff for petrokjemisk industri, de var involvert i hele verdikjeden, fra råstoff til ferdig PVC. I Grenlands området hadde Hydro Polymers en klor-fabrikk. klorfabrikken ble oppgradert for 700 millioner kroner i 2006. Utvidelsen av klorproduksjonen på Rafnes gjorde Hydro Polymers til en stor leverandør i petrokjemimarkedet. Våtgass er en voksende industri i Norge

Produktene Hydro Polymers produserte: Suspension PVC, Emulsion PVC, VCM,Chlorine,Caustic soda , Hydrochloric acid

Referanser
----------

1. ↑  Author. «INEOS Completes purchase of Hydro Polymers from Norsk Hydro». *www.ineos.com* **(engelsk)**. Besøkt 7. mars 2019.
2. ↑  Hellestøl, Yngve. «LO advarer Reiten». *E24*. Besøkt 7. mars 2019.
3. ↑  Lurås, Ragnar (22. mai 2007). «Knapp margin for sal». *NRK*. Besøkt 7. mars 2019.
**Jesse Eden Metcalfe** (født 9. desember 1978 i Monterey i California) er en amerikansk skuespiller. Han vokste opp som enebarn i Waterford i Connecticut, hvor han senere arbeidet for stefarens landskaps-firma.

Etter high-school begynte Jesse på *The Tisch School of Arts* på New York University, opprinnelig for å bli regissør. Mens han gikk på college, jobbet han som modell i reklamer for blant annet magasinene Seventeen og YM. Etter å ha tatt noen få dramatimer på college, var det tydelig for ham at han ville bli skuespiller. Han deltok på en åpen audition sammen med flere hundre skuespillere for såpeoperaen *Passions*. Resultatet var at han fikk rollen som Miguel Lopez-Fitzgerald, og beholdt den i fem år.

I 2004 fikk han rollen som gartneren John Rowland i TV-serien Frustrerte fruer. Siden da har han vært gjest i mange talkshows og TV-programmer som: Oprah, Ellen og Tony Danza. Reportasjer om ham har blitt publisert i titalls tidsskrifter og ukeblader. Han har også spilt i komedien John Tucker Must Die med blant andre Ashanti, Sophia Bush og Brittany Snow.

Fritiden bruker han på hobbyer som forming, piano og golf. Han spiller også basketball, og du kan se ham spille for Hollywood Knights, et kjendislag som spiller for å samle inn penger til high schools i Sør California.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]

Eksterne lenker
---------------

* (en) Jesse Metcalfe – kategori av bilder, video eller lyd på Commons Rediger på Wikidata
* (en) Jesse Metcalfe på Internet Movie Database Rediger på Wikidata

* (sv) Jesse Metcalfe i Svensk Filmdatabas Rediger på Wikidata

* (da) Jesse Metcalfe på Filmdatabasen Rediger på Wikidata

* (da) Jesse Metcalfe på Scope Rediger på Wikidata

* (fr) Jesse Metcalfe på Allociné Rediger på Wikidata

* (en) Jesse Metcalfe på AllMovie Rediger på Wikidata

* (en) Jesse Metcalfe hos Turner Classic Movies Rediger på Wikidata

* (en) Jesse Metcalfe hos Rotten Tomatoes Rediger på Wikidata

* (en) Jesse Metcalfe hos The Movie Database Rediger på Wikidata
* (en) Jesse Metcalfe på Twitter Rediger på Wikidata

* (en) Jesse Metcalfe på Instagram Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** BNE
 |
KODE 4, *Lysverket*
Tårnsalen i KODE 4
**Lysverket,** tidligere KODE 4, er et kunstmuseum i Bergen sentrum i de tidligere lokalene til Bergen Lysverker. Museet er en del av KODE Kunstmuseer og komponisthjem. Bygget ble tegnet av arkitektene Fredrik Arnesen (1879–1963) og Arthur Darre Kaarbø (1881–1948). De to arkitektene har tegnet en rekke andre bygninger i Bergen og deres bygninger fra perioden 1935-1938 har stilmessig trekk av såvel klassisisme som funksjonalisme. Bygget stod ferdig i 1938 som administrasjonsbygget til Bergen Lysverker. Bygget har fungert som museum fra 2003.

Lysverket rommer den eldste kunsten i det tidligere Bergen kunstmuseums samling; det dreier seg om norsk kunst, herunder en stor samling verker av J.C. Dahl. I Lysverket vises også verker som tilhører stilepokene realisme og nyromantikk; norsk og utenlandsk kunst fra 1900-tallet frem til vår tid. Fra høsten 2011 rommer bygningen også Barnas Kunstmuseum og en ny utstilling bestående av verker fra den såkalte «Astrup-samlingen».

Bygget inneholder også en restaurant med én Michelin-stjerne.

Referanser
----------

1. ↑  «Lysverket». Michelinguiden. Besøkt 23. mars 2023.
Roland TR-808Roland TR-808
**Roland TR-808** er en trommemaskin fra den japanske musikkinstrumentprodusenten Roland Corporation.

Historie
--------

Da Roland lanserte sin TR-808 revolusjonerte den datidens elektroniske musikk. Spesielt rap-musikere begynte å bruke den, og man hører fremdeles en kraftig 808-bass i nesten alle rap-singler. Maskinen har en crash-cymbal som har blitt svært populær i hip-hop-sjangeren. Roland TR-808 Rhythm Composer, ofte referert til som 808, er en trommemaskin som ble produsert av Roland Corporation fra 1980 til 1983. Det var en av de tidligste programmerbare trommemaskinene, som lot brukerne lage sine egne rytmer i stedet for å måtte bruke forhåndsinnstilte lydsekvenser.

Trommedatamaskinen 808 er helt analog, det vil si at lydene genereres ikke-digitalt via maskinvare i stedet for via sampling (forhåndsdefinerte lyder). I starten, før elektronisk musikk var blitt mainstream, fikk TR-808 blandet mottagelse på grunn av sine urealistiske trommelyder, og ble ansett som en kommersiell flopp. Etter å ha bygget rundt 12 000 enheter sluttet Roland å produsere TR-808 fordi halvledere ble umulig å gjenoppbygge[*klargjør*], men maskinen er fortsatt (per 2020) i bruk over hele verden.

I 1984 lanserte Roland trommemaskinen TR-909, som skulle erstatte TR-808.

I løpet av 1980-tallet ble TR-808 populær blant musikere som ikke tilhørte det etablerte musikkmiljøet, fordi den var enkel å bruke og hadde et særegent lydbilde; særlig den dype basstrommen var karakteristisk. Maskinen ble hyppig anvendt innen de nye elektroniske dans- og hip hop-sjangrene, men fantes allerede på innspillinger som Marvin Gayes «Sexual Healing» og Afrika Bambaataa og Soulsonic Force's «Planet Rock», som begge ble utgitt i 1982. TR-808 ble til slutt brukt på flere hit-låter enn noen annen trommemaskin.
**Pandesal** eller **pan de sal** (spansk for «salt brød») er et vanlig brød bolle på Filippinene, laget av mel, egg, gjær, sukker og salt.

Beskrivelse
-----------

Pandesal er en populær gjærbakst i Filippinene. Brøddeigen rulles i lengen (*bastón*) som rulles i fine brødsmuler, deles, settes til gjæring og bakes.

De serveres gjerne varme og dyppes gjerne i kaffen. Den kan også komplementeres med smøt eller margarin, ost, syltetøy eller peanøttsmør.

ISmak og tekstur ligner det puertoricanske brød *pan de agua* og de meksikanske *bolillos*. Til tross for sitt navn smaker pandesal heller noe søtlig enn salt.

Historie
--------

Forløper til pandesal var *pan de suelo* («gulvbrød»"), en lokal spank-filippinsk verdjon av den franske baguette bakt direkte på bunnen (gulvet) av trefyrt ovn (en *pugon*). Den var av hvetemel og ble hardere enn pandesal, og kunne ha en skorpe. Ettersom hvete ikke dyrkes på Filippinene, fikk bakerne over til et noe mer tilgjengelig og billigerre slag mel, som gav pandesal en mykere og mer deigaktig tekstur.

Pandesal fikk mer popularitet tidlig på 1900-tallet, da billigere amerikansk hvete ble lettere tilgjengelig. Pandesal bakes imidlertid slik at det har noe mer til felles med spansketidens type. Brødet er blitt svært vanlig til frokost.

Galleri
-------

* «Putok» er ev variant laget av monaydeig«Putok» er ev variant laget av monaydeig
* Pan de sal innpakket i forretningenPan de sal innpakket i forretningen
* Pan de sal med malunggayPan de sal med malunggay
* Pan de sal (nede til høyre) til frokostPan de sal (nede til høyre) til frokost

Referanser
----------

1. 1 2 3  Shah, Khushbu. «How Pandesal Became a Filipino Breakfast Staple». *Eater*. Besøkt 23. april 2017.
2. ↑  «Pandesal (Filipino Bread Rolls)-The Little Epicurean» **(engelsk)**. 20. august 2015. Besøkt 20. juli 2016.
3. ↑  applepiepatispate.com
4. ↑  «Pandesal - kawaling pinoy» **(engelsk)**. 11. desember 2013. Besøkt 20. juli 2016.
5. ↑  Estrella, Serna. «The Secret History Behind Pan de Regla and Other Panaderia Eats». *Pepper*. Arkivert fra originalen 9. april 2021. Besøkt 23. april 2017.
6. ↑  admin. «Pan de Sal: Philippine National Bread | The Daily Roar». *thedailyroar.com*. Besøkt 20. juli 2016.

Eksterne lenker
---------------

* (en) Pandesal – kategori av bilder, video eller lyd på Commons Rediger på Wikidata
Pinnebrød over åpen ild.
**Pinnebrød** er grillet brød på pinne, som man ofte spiser sammen med pølser utendørs. Særlig blant speidere og andre turgåere som gjerne griller ved bålet, er pinnebrød populært. 

Til pinnebrød benyttes en gjærdeig, Deigen består vanligvis av hvetemel, bakepulver, salt og vann, men det kan varieres. Deigen som kan bli forberedt i forvegen og ha med i en plastpose. Deigen kan også være tørrstoff som blandes ferdig med tørrgjær i en boks/pose, og tilsettes væske før deigen skal brukes. Litt olje eller margarin gjør deigen smidig. Etter heving trilles deigen ut i fingertykke pølser, som så tvinnes eller surres rundt en pinne eller pølsespidd, og bakes over bålglørne i 2-5 minutter alt etter varmen eller avstanden til glørne.

I Danmark kalles det for «snobrød» og Sverige for «pinnbröd».

Referanser
----------

1. ↑  En oppskrift hentet fra nettsiden til en speidertropp
2. ↑  En grei regel er at man ikke gjør deigpølsene tykkere enn spiddet som skal brukes
Pita bakt på bål
**Pita** (arameisk פיתא *pittā*) er et rundt, flatt brød laget av hvetemel, vann, gjær og salt. 

Pitabrød kommer fra Hellas, og er mye brukt i det greske, tyrkiske kjøkken og ellers i middelshavsregionen. Brødet har tradisjonelt blitt brukt til å dyppe i hummus og liknende sauser, samt til å servere matretter som gyros, souvlaki, falafel og kebab i. De fleste pitabrød blir stekt i svært varm ovn, slik at de blåser seg opp. Når pitabrødet blir tatt ut av ovnen faller det sammen igjen, mens på innsiden fremdeles er delt. Dermed kan man åpne opp en *lomme* i brødet, som man kan legge falafel, lammekjøtt, salat, hummus eller liknende ingredienser i.

Se også
-------

* Mufleta
* Nan (brød)

Referanser
----------

Eksterne lenker
---------------

* (en) Pita – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** TasteAtlas **·** LCCN
 |
**Nils Røttingen** (født 21. desember 1945 i Strandebarm i Hardanger) var høgskoledirektør ved Høgskolen i Telemark (HiT)i perioden 1994–2011.

Yrkesliv
--------

Røttingen ble ansatt ved Telemark distriktshøgskole (TDH) i Bø i 1973. De første 10 årene arbeidet han som høgskolelektor/amanuensis og underviste og forsket i engelsk språk. I 1983 fikk han opprykk til førsteamanuensis.

I 1985 ble han valgt rektor samme sted, og dette vervet hadde han i tre perioder (7 ½ år). I juli 1994 ble han tilsatt som høgskoledirektør ved Høgskolen i Telemark, som fra 1. august ble etablert ved fusjon mellom den daværende TDH, Telemark ingeniørhøgskole (Porsgrunn), Telemark lærerhøgskole (Notodden/Rauland/Drammen) og Telemark sykepleierhøgskole (Skien). Røttingen var slik sentral ved etableringen av den nye høgskolen, og en bærebjelke i den nye institusjonen i nesten 20 år.

Politisk virke
--------------

Røttingen var også politiker for partiet Venstre og representerte partiet i Bø kommunestyre.

Familie
-------

Nils Røttingen er far til epidemiologen John-Arne Røttingen.

Referanser
----------

1. 1 2 3  IHiT - historien: Nøkkelpersoner forteller om Høgskolen i Telemarks tilblivelse" YouTube.com.
2. 1 2  «- Ein høgskoleleiar går av"». Arkivert fra originalen 27. juni 2015. Besøkt 26. juni 2015.

|  |  |  |
| --- | --- | --- |
| Forgjenger:**Første rektor** | **Rektor ved Høgskolen i Telemark**(1994–1997) | Etterfølger:**Arvid Gjengedal** |
**Khoresh karafs** (persisk: خورش کرفس‎) er en tradisjonell iransk rett. Som navnet antyder, er selleri hoveddelen av denne retten. Tradisjonelt tilberedes sellerigryte vanligvis med kjøtt, men i motsetning til
Ghormeh sabzi eller "Gheimeh", er det vanlig å bruke kyllingkjøtt i den. Denne maten har blitt mer mangfoldig de siste årene og dens veganske varianter har gått inn i kostholdet til iranske familier. Smaksmessig kjennetegnes denne stuingen ved å være syrlig. Tradisjonelt brukes umodne druer som et surringsmiddel, men bruk av sitronsaft, tamarind eller til og med sitronsyre forekommer også som et alternativt surringsmiddel. Sellerigryte, som andre typer stuinger, serveres nesten alltid med ris.

Historie
--------

Det står ikke skrevet noe sted når og hvor sellerigryte først ble laget. Så mye at denne maten er tradisjonell og har vært kjent i Iran i mange år. Blant annet, i 1964, ble oppskriften for å tilberede den nevnt i kokeboken av "Roza Montazemi".

Selleristuing, som andre typer lapskaus, serveres nesten alltid med ris.

vanlige ingredienser for 4 personer
-----------------------------------

* Selleri 400 gram
* 2 mellomstore løk
* 300 gram kjøtt
* Sitronsaft
* Mynte 50 gram
* Persille 150 gram
* Nok olje og gurkemeie
* Nok salt og svart pepper

Tilberedelse
------------

Skill selleristilkene og vask dem godt, skjær deretter selleristenglene i to centimeters biter og hakk bladsellerien separat med en kniv. Stek først den hakkede løken i 2 ss olje, og når den blir gylden, legg til det skivede kjøttet, denne blandingen skal forbli på varmen i 5 minutter, deretter tilsettes gurkemeie. I en annen gryte steker du grønnsakene til denne stuingen fra selleri til mynte og persille i 4 ss olje i 8 minutter. Etter oppvarming av kjøtt og løk, tilsett krydder og 4 glass vann og ha det i gryta til kjøttet er halvstekt. Etter dette trinnet, tilsett grønnsakene og La kjøttet koke godt og stuingen tyknes. Sitronsaft tilsettes maten 10 minutter før stuingen tas ut for servering.

Referanser
----------

1. ↑  «Khoresh-e Karafs (persisk Sellerigryterett) خورش کَرَفس دستور اصیل ایرانی» – via www.youtube.com.
2. 1 2  «طرز تهیه "خورشت کرفس" خوشمزه با 25 نکته کاربردی».
3. ↑  منتظمی «هنر آشپزی رزا منتظمی» Sjekk `|url=`-verdien (hjelp). 25. mars 2020.
4. ↑  «طرز تهیه خورش کرفس خوشمزه و مجلسی بوه 2ی بوه 2ی بوه 2». *چی شی*.
5. ↑  «Best Koresh Karafs & #124; Iransk sellerigryte | Persiske oppskrifter | Kokken Tara Radcliffe» – via www.youtube.com.
Kindl-Bühne Wuhlheide
**Kindl-Bühne Wuhlheide** er en friluftscene og amfiteater i ortsteil Oberschöneweide, bydel Treptow-Köpenick i Berlin. Friluftscenen som er underlagt kulturvern, ligger i Volkspark Wuhlheide og har 17 000 tilskuerplasser, hvorav 15 300 sitteplasser. Den er etter Waldbühne den nest største friluftscenen i Berlin.

Kindl-Bühne Wuhlheide ble bygget i 1951 og bærer navnet til ølmerket Berliner Kindl.

Konserter siden 1998
--------------------

Beatsteaks (2008, 2007), Bruce Springsteen (1999), Bryan Adams (1999), Coldplay (2005), Deep Purple (2003, 1999), Die Ärzte (2008, 2004, 2001, 1998), Die Toten Hosen (2009, 2002, 1999), Eric Clapton (2006), Eros Ramazzotti (1998), Farin Urlaub Racing Team (2009), Foo Fighters (2008, 2011), Herbert Grönemeyer (2003), Ich + Ich (2010), Jack Johnson (2008), Joe Cocker (1998), Karat (2008, 2007, 2005, 2000), Metallica (2003), Ostrock in Klassik (2007,2008,2009), Pearl Jam (2010, 2009, 2006, 2000, 1992), Peter Maffay (2005, 2002, 2001, 2000), Peter Fox (2009), Pixies (2004), Puhdys (2007), Pur (2007, 1999), R.E.M. (1999), Radiohead (2001, 2008), Rammstein (1998, 2005, 2010), Red Hot Chili Peppers (2006, 2003), Robbie Williams (2003), Roger Waters (2006), Rosenstolz (2007, 2006, 2004, 2003), Santana (2000), Seeed (2007, 2004), The Cure (2005), Wir sind Helden (2007, 2005), Whitney Houston (1998), Xavier Naidoo (2003)

Eksterne lenker
---------------

* (en) Freilichtbühne Wuhlheide – kategori av bilder, video eller lyd på Commons Rediger på Wikidata
* Hjemmeside til Kindl-Bühne Wuhlheide
* Berlins turistinfo: de to største utendørscener i Berlin: Kindl-Bühne Wuhlheide og Waldbühne Arkivert 20. januar 2017 hos Wayback Machine.

Portal: Tyskland
| Medaljeoversikt |
| --- |
| Konkurrerte for Chiles flagg Chile |
| Friidrett: |
| Friidrett Søramerikansk mesterskap i friidrett |
| Sølv | Santiago 1956 |  80 mH |
| Sølv | Santiago 1956 |  4x100 m |
| Bronse | Santiago 1956 |  100 m |
| Sølv | São Paulo 1954 |  80 mH |
| Gull | São Paulo 1954 |  4x100 m |
| Bronse | Lima 1949 |  80 mH |
| Bronse | Rio de Janeiro 1947 |  Lengdehopp |
| Friidrett Panamerikanske leker |
| Gull | Mexico by 1955 |  80 mH |
| Bronse | Mexico by 1955 |  4x100 m |
| Gull | Buenos Aires 1951 |  80 mH |
| Sølv | Buenos Aires 1951 |  4x100 m |

**Eliana Gaete Lazo** (født 14. april 1932 i María Elena i Antofagasta) er en chilensk tidligere friidrettsutøver, som konkurrerte i sprintløp, hekkeløp og lengdehopp. Hun ble søramerikansk mester på 4 x 100 meter stafett i 1954, og har mange medaljer fra Søramerikansk mesterskap i friidrett og Panamerikanske leker i perioden 1947 til 1960.

Idrettskarriere
---------------

Gaete deltok i Søramerikansk mesterskap i friidrett 1947, som ble arrangert i Brasil, og fikk der bronse i lengdehopp, bak Noëmi Simonetto og Wanda dos Santos Hun deltok igjen i Søramerikansk mesterskap i friidrett 1949, og fikk der bronse på 80 meter hekk. Året etter ble det arrangert et uoffisielt Søramerikansk mesterskap i friidrett 1950, og Gaete vant der 100 meter og 80 meter hekk, og hun fikk sølv i lengdehopp. Under Panamerikanske leker 1951 vant hun 80 meter hekk, og hun fikk sølv på 4 x 100 meter stafett, sammen med Adriana Millard, Hildegard Kreft og Beatriz Kretschmer

Under uoffisielt Søramerikansk mesterskap i friidrett 1953 fikk hun sølv på 80 meter hekk, bak Wanda dos Santos. Hun kom på andreplass på 80 meter hekk under Søramerikansk mesterskap i friidrett 1954, og Chile vant her 4 x 100 meter hekk. Hun vant på nytt 80 meter hekk under Panamerikanske leker 1955, der Chile kom på tredjeplass på 4 x 100 meter stafett. Hun fikk tre medaljer under Søramerikansk mesterskap i friidrett 1956. Individuelt fikk hun sølv på 80 meter hekk, bak Wanda dos Santos, og hun fikk bronse på 100 meter. I tillegg fikk Chile sølv på 4 x 100 meter stafett. Hun deltok i Iberoamerikanske leker 1960, der hun fikk bronse på 80 meter hekk og på 4 x 100 meter stafett, og hun deltok i Panamerikanske leker 1963, der hun kom på åttendeplass på 800 meter.

Referanser
----------

1. 1 2  GBR Athletics - *South American Championships (unofficial)*, besøkt 30. november 2020.
2. 1 2  GBR Athletics - *South American Championships (women)*, besøkt 26. november 2020.
3. 1 2  GBR Athletics - *Pan American Games*, besøkt 30. november 2020.
4. ↑  Steven Olderr - *The Pan American Games / Los Juegos Panamericanos: A Statistical History 1951-1999* (Google Books), besøkt 30. november 2020.

Eksterne lenker
---------------

* (en) Eliana Gaete – Track and Field Statistics Rediger på Wikidata
* (en) Eliana Gaete - Athletics Podium
Amurleopardens kjerneområder (mørkest) i den russiske del av dens historiske habitat.
Nasjonalpark-senteret
Historisk og aktuell utbredelse
**Nasjonalparken «Leopardenes land»** (russisk: Национальный парк «Земля леопарда») er et verneområde i det fjernøstlige Russland og verdens viktigste refugium for den truede amurleoparden. Nasjonalparken med for det meste mandsjurisk blandingfskog grenser til Kedrovaja-Pad naturreservat, som den samforvaltes med.

Ved vern og omsorg har per 2017 amurleopardpopulasjonen i parken steget til 84 voksne og 14 unger.

Beliggenhet
-----------

Nasjonalparken ble opprettet i 2012 og har et areal på 2 620 km². Den ligger helt i sør i Primorskij kraj vest for Vladivostok, nær grensen til Kina. Den strekker seg fra grensen til Nord-Korea og nordover.

Fauna
-----

Reservatet er et av de viktigste reservater for den truede amurleoparden. Den omfatter omlag 60 % av leopardbestanden i hele regionen og nær alle stedene der disse kattedyrene formerer seg. Et annet stort rovdyr her er amurtigeren, som det antas å være rundt ti av.

Soner
-----

Nasjonalparkens kjernesone omfatter omlag 300 km² land. Ytterligere 1 200 km² langs den kinesiske og den nordkoreanske grense er ikke tilgjengelig uten spesialtillatelse, og bevoktes av grensevakter. Omlag 720 km² av nasjonalparken benyttet til blant annet økoturisme. Disse områdene ligger for det meste inntil kjernesonen. Videre 380 km² er tildels jordbruksland som utnyttes i næringen. Nasjonalparken smyger seg dessuten langs etter det omlag 180 km² store og strengt beskyttede Kedrovaja-Pad-naturreservatet, som den samforvaltes med.

Referanser
----------

1. ↑  .
2. ↑  «Land of the Leopard National Park: Number of Leopards Increased | Russian Geographical Society». *www.rgo.ru*. Besøkt 14. januar 2020.
3. 1 2 3  Information des WWF-Russland: *Land of the Leopard National Park is established Arkivert 3. mai 2017 hos Wayback Machine.* 10. april 2012

Eksterne lenker
---------------

* Offisielt nettsted Rediger på Wikidata

* (en) Land of the Leopard National Park – kategori av bilder, video eller lyd på Commons Rediger på Wikidata
**Julelvdalen naturreservat** er et naturreservat i Tana kommune i Finnmark. Området ble opprettet i 2007 og har et areal på 0,30 km². Naturreservatet er opprettet for å bevare et tilnærmet urørt lauvskogområde.

Naturverdier
------------

Naturreservatet ligger i Juladalen i Austertana og omfatter ei sørvendt «gryte» i den sørvendte og bratte dalsiden, og har spesielt gunstige klimatiske forhold. Verneverdiene ligger i den totale sammensetningen av vegetasjonstyper, selv om hver enkelt type dekker små arealer. Tresjiktet domineres av bjørk og or, med noe grønn- og setervier enkelte steder. Nedfallstrær av or har en rik lav-, sopp- og moseflora. Glattvrenge ved foten av de eldste orene indikerer at dette er en kontinuitetsskog. Dette er en av verdens nordligste forekomster av gråor. Det finnes også en liten bestand av opptil 10 meter høye ospetrær, også den blant verdens nordligste. Noen steder langs elva er det flekker av flommarksskog dominert av kjertelvier, setervier, grønnvier og bjørk.

Feltsjiktet er ofte mosedominert med arter som fjelltvare, rundmose og spriketorvmose. I feltsjiktet er det stedvis nyserot, ellers mye skogburkne, mjødurt, skogsnelle, kvitbladtistel og enghumleblom. Området har variabel fuktighet, noen steder har sumppreg med bekkeblom. Litt ovenfor elva er det bratte, sørvendte skrenter med blottlagt berg, hvor det vokser varmekrevende arter som skrubbenever, glatt navlelav, kystårenever og leppedogglav. I heng og skrenter forekommer moskusurt, godt dekt av høgstauder som skogstorkenebb, vendelrot, kvitbladtistel og storveronika. Av andre interessante arter i området er de varmekrevende legeveronika, villrips, ormetelg, hundekveke og hengeaks.

Referanser
----------

1. 1 2 3  (no) Julelvdalen naturreservat i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Naturbase
 |
| Medaljeoversikt |
| --- |
| Konkurrerte for USAs flagg USA |
| Snøbrett |
| Vinter-OL for ungdom |
| Gull | Lausanne 2020 |  Slopestyle |
| Vinter-X Games |
| Gull | 2021 Aspen |  Slopestyle |
| Gull | 2021 Aspen |  Knuckle Huck |

**Dusty Henricksen** (født 2. februar 2003 i Redlands i California) er en snøbrettkjører fra USA. Han deltok i slopestyle under Vinter-OL 2022 i Beijing, der han kom på 18.-plass. Under Vinter-X Games Aspen 2021 vant han slopestyle og Knuckle Huck.

Idrettskarriere
---------------

Henricksen deltok i Junior-VM i snøbrett 2019, og kom der på sjetteplass i slopestyle og 30.-plass i big air. Under Vinter-OL for ungdom 2020 vant han slopestyle, foran Liam Brearley og Nick Pünter, og han kom på fjerdeplass i big air. Han deltok i VM i freestyle og snøbrett 2021, og kom der på sjuendeplass i slopestyle og 21.-plass i big air.

Han kom på 18.-plass sammenlagt i verdenscupen i 2019/20, men kom der på tredjeplass i slopestyleverdenscupen. Han kom på 12.-plass i verdenscupen i 2020/21, med femteplass i slopestylecupen. I NorAm Cup 2018/19 i snøbrett kom han på tredjeplass i slopestylecupen, og i NorAm Cup 2019/20 vant han Slopestyle&BirAir sammenlagt.

Henricksen vant slopestyle og Knuckle Huck under Vinter-X Games Aspen 2021, 17 år gammel. Under Vinter-OL 2022 kom han på 17.-plass i slopestyle.

Referanser
----------

1. 1 2 3   www.lausanne2020.sport, besøkt 12. januar 2020[Hentet fra Wikidata]
2. 1 2  Olympics.com - *Dusty Henricksen* Arkivert 7. februar 2022 hos Wayback Machine. besøkt 7. februar 2022.
3. ↑  FIS - *Dusty Henricksen - Results*, besøkt 7. februar 2022.
4. ↑  FIS - *Cup standings - Nor-Am cup 2019*, besøkt 7. februar 2022.
5. ↑  FIS - *Cup standings - Nor-Am cup 2020*, besøkt 7. februar 2022.

Eksterne lenker
---------------

* (en) Dusty Henricksen – Olympics.com Rediger på Wikidata

* (en) Dusty Henricksen – Olympedia Rediger på Wikidata

* (en) Dusty Henricksen – FIS (snøbrett) Rediger på Wikidata